17.11.2022
FI
Euroopan unionin virallinen lehti
C 437 A/7
viii) ergonomia ix) ihmislääketiede ja terveys (työlääketiede, sairaanhoito, ensihoito, fysioterapia, kinesiologia, osteopatia).
c) Edellä kohdan 3.3.3 alakohdassa a tarkoitettu erikoistumiskoulutus otetaan huomioon, jos siihen on sisältynyt vähintään 136 tuntia koulutusta ja se liittyy suoraan alaan 3 eli se valmistaa esimerkiksi ennaltaehkäisyyn erikoistuneeksi neuvonantajaksi tai nimetyksi työntekijäksi turvallisuuden, ergonomian tai psykososiaalisten riskien alalla; säteilysuojelu- tai turvallisuuskoordinaattoriksi jne.
Tämän kohdan yhteydessä yhden päivän katsotaan vastaavan kahdeksan tunnin koulutusta.
d) Edellä kohdan 3.3.3 alakohdan a alakohdissa i–vi tarkoitettua työkokemusta pidetään soveltuvana, jos se liittyy suoraan tämän ilmoituksen liitteessä I lueteltujen alan 3 tehtäviin ja jos se on hankittu yhdellä tai useammalla seuraavista aloista: i) työterveys ja -turvallisuus tai työhygienia ii) rakennusvalvonta, toimitilajohtaminen tai rakennustöiden koordinointi iii) palontorjuntatekniikka tai turvallisuudenhallinta iv) ergonomia v) hyvinvointi ja psykososiaaliset riskit vi) toimintaympäristö (tieteelliset laboratoriot, testauslaitokset jne.) vii) terveyden ja turvallisuuden hallintajärjestelmät viii) työpaikan riskinarvioinnit. 4.
VALINTAMENETTELY
4.1 Yhteenveto kilpailumenettelyistä Kilpailussa on seuraavat vaiheet: — Hakemus (ks. kohta 4.3.1 jäljempänä) — Esivalinta: päättelykykyä mittaavat kokeet (ks. kohta 4.3.2 jäljempänä) — Osallistumisedellytysten tarkistaminen (ks. kohta 4.3.3 jäljempänä) — Arviointikeskusvaihe (assessment centre) (ks. kohta 4.3.4 jäljempänä): — kaksi koetta yleisten kompetenssien arvioimiseksi: case-tehtävä ja tilanneosaamista kartoittava haastattelu — yksi koe, jolla arvioidaan alakohtaisia kompetensseja: alakohtainen haastattelu — Todistusasiakirjojen tarkistaminen ja varallaololuettelojen laatiminen (ks. kohta 4.3.5 jäljempänä).
Kokeiden suoritustapa (etäyhteydellä / paikan päällä) sekä muut tarvittavat yksityiskohdat ja ohjeet täsmennetään kutsukirjeissä.
Jos kokeet järjestetään paikan päällä, EPSO varmistaa, että koeolosuhteet ovat toimivaltaisten terveysviranomaisten (Euroopan tautienehkäisy- ja -valvontakeskus, muut kansainväliset, eurooppalaiset ja kansalliset viranomaiset) suositusten mukaiset.
Hakijan on itse varattava aika päättelykykyä mittaavia kokeita ja case-tehtävää varten EPSOn antamia ohjeita noudattaen.
EPSO tarjoaa yleensä useita vaihtoehtoisia päivämääriä päättelykykyä mittaavia kokeita varten ja yhden päivämäärän case-tehtävää varten.
Koeaika pitää varata ja kokeet suorittaa tietyn määräajan kuluessa.